На основу члана 59. Закона о локалној самоуправи («Службени гласник РС», бр. 129/07, 83/14- др.закон, 101/16- др.закон и 47/18), Закона о запосленима у аутономним покрајинама и јединицама локалне самоуправе («Службени гласник РС», бр. 21/16 и 95/18) и члана 39. Статута општине Сврљиг («Службени лист града Ниша», бр.21/19), Скупштина општине Сврљиг, на својој седници одржаној 22.10. 2020. године, доноси

 **ОДЛУКУ О ИЗМЕНИ И ДОПУНИ ОДЛУКЕ**

**О ОПШТИНСКОЈ УПРАВИ ОПШТИНЕ**

**СВРЉИГ**

**Члан 1.**

У Одлуци о Општинској управи општине Сврљиг („Службени лист града Ниша“ бр. 128/16) мења се члан 7. и гласи:

„У Општинској управи образују се:

* Одељење за буџет, финансије и привреду, у чијем саставу се формира:
* Служба за рачуноводство
* Служба за локалну пореску администрацију
* Служба за имовинско правне послове
* Служба за привреду и пољопривреду
* Одељење за урбанизам, стамбено-комуналне делатности и грађевинарство, у чијем саставу се формира:
* Служба за инспекцијске послове
* Служба за пројектовање и надзор
* Одељење за друштвене делатности и општу управу, у чијем саставу се формира:
* Служба правне помоћи“

 **Члан 2.**

Члан 8. мења се и гласи:

„Одељење за буџет, финансије и привреду обавља послове који се односе на:

* послове из области финансија, билансирање јавних прихода и јавних расхода

 општинског буџета

* припрема одлуке о буџету, допунски буџет
* припрема одлука и решења у вези извршења буџета
* макроекономска и фискална анализа јавних прихода у функцији

 финансирања директног и индиректних корисника буџета

* праћење и евидентирање података о кретању прихода и расхода
* послове трезора општине, планирање и управљање готовинским средствима
* контролу расхода буџета
* буџетско рачуноводство и извештавање на нивоу Главне књиге трезора
* финансијскорачуноводствене послове директног и индиректних корисника
* консолидовани завршни рачун буџета
* контролу новчаних докумената
* благајничко пословање
* вођење пословних књига
* усаглашавање потраживања и обавеза
* обрачун и исплату зарада и накнада
* послове ликвидације рачуна
* евиденцију уплата по основу закупа земљишта и пословног простора
* утврђивање, контрола и наплата локалних јавних прихода
* пореска контрола и пореско рачуноводство
* евиденцију непокретности, давање у закуп земљишта и пословног простора
* експропријација, комасација и враћање земљишта, промет земљишта и

зграда

* програм развоја делатности за које је надлежна општина и подстицање развоја пољопривреде, шумарства, водопривреде, туризма и угоститељства, саобраћаја, занатства, приватног предузетништва и других делатности од значаја за општину
* сарадња са Агенцијом за привредне регистре
* остали послови у складу са законом и другим прописима

Одељење за буџет и финансије састоји се из четири Службе, и то :

* Служба за рачуноводство
* Служба за локалну пореску администрацију
* Служба за имовинско-правне послове
* Служба за привреду и пољопривреду

Служба за рачуноводство обавља послове који се односе на :

* припрему и извршење буџета и израду завршног рачуна општине
* финансијско планирање
* праћење остваривања јавних прихода буџета
* контола расхода, управљање готовином и дугом
* буџетско рачуноводство и извештавање
* послове општинског трезора и консолидованог рачуна трезора,
* организацију финансијских и рачуноводствених послова буџета,
* инспекцијски надзор над коришћењем буџетских средстава,
* ликвидатуру у области друштвене бриге о деци и борачко-инвалидске

 заштите

* друге послове у складу са законом и другим прописима

Служба за локалну пореску администрацију обавља послове који се односе на :

* утврђивање локалних јавних прихода
* пореску контролу локалних јавних прихода
* редовну и принудну наплату локалних јавних прихода
* пореску евиденцију и пореско рачуноводство
* праћење извршавања уговорних обавеза по основу закупа земљишта и

 пословног простора

\_ редовна и принудна наплата прихода по основу давања у закуп земљишта и

 пословног простора

* друге послове у складу са законом и другим прописима

Служба за имовинско правне послове обавља послове који се односе на :

* евиденцију, заштиту и очување непокретности општине и давање у закуп

 земљишта и пословног простора

* изузимање грађевинског земљишта
* експропријацију, комасацију, враћање земљишта, промет земљишта и зграда
* управно-правни послови у стамбеној области
* управљање и старање о општинском стамбеном простору
* друге послове у складу са законом и другим прописима

Служба за привреду и пољопривреду обавља послове који се односе на:

* програм развоја делатности за које је надлежна општина,
* подстицање, развој и задовољавање потреба грађана у областима пољопривреде, шумарства, водопривреде, туризма и угоститељства, саобраћаја и веза, занатства, приватног предузетништва и другим привредним и другим областима од интереса за општину,
* поступак приватизације из надлежности општине,
* сарадњу са Агенцијом за привредне регистре и електронску обраду података,
* израду нацрта прописа и других аката из делокруга одсека,
* послове инспекцијског надзора у области заштите животне средине,
* израду нацрта прописа и других аката из делокруга одсека,
* друге послове одређене законом и одлуком.“

**Члан 3.**

 Члан 9. се брише**.**

**Члан 4.**

 Члан 10. мења се и гласи:

 „Одељење за урбанизам, стамбено-комуналне делатности и грађевинарство обавља послове који се односе на:

* планирање простора и насеља, израду нацрта урбанистичких одлука и планова, спровођење прописаног поступка доношења урбанистичких планова и спровођење донетих урбанистичких планова,
* издавање извода из урбанистичког плана, акта о урбанистичким условима, одобрења за изградњу и употребне дозволе у складу са законом,
* припрему нацрта прописа и доношење аката за естетско уређење јавних површина као и нацрта планова и других аката о коришћењу јавних површина, вођење евиденције о урбанистичкој документацији,
* врши издавање информација о локацији,
* спроводи поступак обједињене електронске процедуре и друге послове који произилазе из примене Закона о планирању и изградњи,
* поступак озакоњења објеката,
* послове вођења евиденције о општинским становима, закупу станова, праћење извршавања уговорних обавеза по основу закупа стамбених зграда и станова,

- послове утврђивања и коришћења грађевинског земљишта,

- послове праћења изградње и одржавања комуналних и других објеката,

- послове пројектовања и инжењеринга,

- послове стручног надзора над изградњом објеката,

- послове у вези обављања и поверавања комуналних делатности, надзор над

 њиховим извршавањем и послове у вези цена комуналних производа и услуга,

За обављање инспекцијских послова у Одељењу се формира Служба за инспекцијске послове.

Служба обавља следеће послове:

* послове инспекцијског надзора у области грађевинарства, који су поверени законом,
* послове инспекцијског надзора у области комуналне делатности,

- послове инспекцијског надзора у области саобраћаја,

- послове просветне инспекције поверене законом,

* послове инспекцијског надзора у области заштите животне средине.

За обављање послова пројектовања и надзора у Одељењу се формира Служба за пројектовање и надзор.

Служба обавља следеће послове:

- послове пројектовања и инжењеринга,

- послове стручног надзора над изградњом објеката,

- послове у вези обављања и поверавања комуналних делатности, надзор над

 њиховим извршавањем и послове у вези цена комуналних производа и услуга.“

 **Члан 5.**

 Члан 11. се брише**.**

 **Члан 6.**

У члану 12. став 1. брише се текст алинеје 11:

-„послове просветне инспекције поверене законом“ и замењује се речима:

-„послове управљања људским ресурсима“

Додаје се став 2. који гласи:

„За обављање послова бесплатне правне помоћи у Одељењу се формира Служба за правну помоћ.

Служба обавља следеће послове:

* пружање усмених правних савета грађанима,
* израда тужби, жалби, представки, молби, захтева и других поднесака надлежним органима и судовима.“

**Члан 7.**

Остале одредбе остају непромењене.

**Члан 8.**

Ова одлука ступа на снагу осмог дана од дана објављивања у „Службеном листу града Ниша“.

**Број : III 020-96/2020**

**У Сврљигу, 22. октобар 2020.године.**

**СКУПШТИНА ОПШТИНЕ СВРЉИГ**

 **ПРЕДСЕДНИК**

 **Милан Михајловић**